b'\n_START_ARTICLE_\nMiami Fusion\n_START_PARAGRAPH_\nMiami Fusion oli yhdysvaltalainen jalkapalloseura, jonka joukkue pelasi Major League Soccerissa vuosina 1998\xe2\x80\x932001. Fusion ja toinen floridalaisseura Tampa Bay Mutiny lopettivat toimintansa kannattamattomuuden vuoksi liigan p\xc3\xa4\xc3\xa4t\xc3\xb6ksell\xc3\xa4 kauden 2001 j\xc3\xa4lkeen._NEWLINE_Fusion menestyksekk\xc3\xa4in kausi MLS:ss\xc3\xa4 oli sen viimeinen kausi 2001, jolloin se voitti liigan runkosarjan ja ylsi pudotuspeleiss\xc3\xa4 v\xc3\xa4lieriin. Seuran hondurasilaishy\xc3\xb6kk\xc3\xa4\xc3\xa4j\xc3\xa4 \xc3\x81lex Pineda Chac\xc3\xb3n valittiin kaudella 2001 liigan arvokkaimmaksi pelaajaksi. Cup-kilpailu U.S. Open Cupissa Fusion oli loppuottelun h\xc3\xa4vi\xc3\xa4v\xc3\xa4n\xc3\xa4 osapuolena vuonna 2000._NEWLINE_Fusionin kotipaikka oli etel\xc3\xa4isen Floridan suurimmasta kaupungista Miamista noin 40 kilometri\xc3\xa4 pohjoiseen sijaitseva Fort Lauderdale. Se pelasi kotiottelunsa Lockhart Stadiumilla.'